เรื่องร้องเรียน (ความปลอดภัย,ห้องน้ำ,ถนน,เสียงรบกวน,ความสะอาด,ร้องเรียน) วันที่ 2023-04-05 06:35:11 — แขวงคลองเตย เขตคลองเตย กรุงเทพมหานคร
เรื่องร้องเรียน
อาคารเลขที่ 314/32 หมู่บ้านร่วมจิตซอย 1 ถนนสุขุมวิท 22 แขวงคลองเตย เขตคลองเตย กรุงเทพมหานคร 10110.
เจ้าของอาคาร คือ
บริษัท แอนตี้ไฟร์ จำกัด 316-316/1 ถนนสุขุมวิท 22 แขวงคลองเตย เขตคลองเตย กรุงเทพมหานคร 10110.
1. ก่อสร้าง ดัดแปลง รื้อถอน ใช้หรือเปลี่ยนการใช้อาคาร ดัดแปลงหรือใช้ที่จอดรถ ที่กลับรถ และทางเข้าออกของรถ โดยผิด ข้อบัญญัติกรุงเทพมหานคร เรื่องควบคุมอาคาร พ.ศ. 2544 ดังนี้
1.1 อาคารเป็นทาวน์เฮาส์ 2 ชั้น จำนวน 1 หลัง ประเภท "อาคารอยู่อาศัย" ตามความหมายในข้อบัญญัติฯ. หมวด 1 (112). ก่อสร้าง ดัดแปลง และรื้อถอน คือ
1.1.1 รื้อถอนผนังและห้องน้ำชั้นล่างทั้งหมด.
1.1.2 เทคอนกรีตพื้นชั้นล่าง สูงขึ้น 60 ซม. จากระดับถนนหน้าอาคาร ทำให้
- ทางเข้าออกสำหรับรถ ลาดชันเกินกว่าร้อยละ 15 ผิดข้อบัญญัติฯ. หมวด 9 ส่วนที่ 2 ข้อ 99.
- พื้นที่ที่ใช้จอดรถ ลาดชันเกินกว่าร้อยละ 5 ผิดข้อบัญญัติฯ. หมวด 9 ส่วนที่ 2 ข้อ 100.
- เพิ่มน้ำหนักบรรทุกคงที่ (dead load) ลงคานคอดินและฐานราก = 1,440 kg/sq.m.
1.2 ใช้หรือเปลี่ยนการใช้อาคาร ดัดแปลงหรือใช้ที่จอดรถ ที่กลับรถ และทางเข้าออกของรถ ผิดจาก "อาคารอยู่อาศัย" ดังนี้
1.2.1 ใช้อาคารเป็น "คลังสินค้า", "ที่จอดรถ" และ "อาคารพาณิชย์" ตามความหมายในข้อบัญญัติฯ. หมวด 1 (5), (33) และ (106) ตามลำดับ. ประกอบกิจการเก็บขนถ่ายถังแก๊ส. เป็นการใช้อาคารผิดประเภท.
1.2.2 ขออนุญาตก่อสร้าง ดัดแปลง รื้อถอน ตามข้อบัญญัติฯ. หมวด 2 หรือไม่?
1.2.3 ขออนุญาตประกอบกิจการเก็บขนถ่ายถังแก๊สหรือไม่?
1.2.4 คนงาน 15 คน, จักรยานยนต์ 7 คัน, รถบรรทุก 4 ล้อ 8 คัน และรถยนต์ 4 คัน เข้าออก และสลับรถจอดในอาคารอย่างพลุกพล่านทุกวัน ไม่เว้นวันเสาร์ อาทิตย์ และวันหยุดราชการ ทำให้
- รถอื่นต้องหยุดรอ.
- ชาวบ้านต้องคอยระวัง.
- จอดรถหน้าบ้านอื่น จนทุกบ้านเอือมระอา.
1.2.5 ใช้พื้นที่ชั้นล่างทั้งหมด จอดรถภายในอาคารหลายคัน และเก็บขนถ่ายถังแก๊ส.
- เพิ่มน้ำหนักบรรทุกจร (live load) ลงคานคอดินและฐานราก จาก อาคารที่พักอาศัย ซึ่งเดิมคำนวณออกแบบโครงสร้าง = 150 kg/sq.m. เป็น ที่จอดรถหรือเก็บรถยนต์นั่ง ซึ่งต้องคำนวณออกแบบโครงสร้าง = 400 kg/sq.m.
1.2.6 ใช้ทางเข้าออกสำหรับรถ ลาดชันเกินกว่าร้อยละ 15.
1.2.7 ใช้พื้นทื่ที่ใช้จอดรถ เก็บขนถ่ายถังแก๊ส ลาดชันเกินกว่าร้อยละ 5 โดยยื่นหน้ารถออกมานอกรั้วครึ่งคัน ทั้งติดและไม่ติดเครื่องยนต์ เสียงดัง ประมาท และเสี่ยงต่อการเกิดอุบัติเหตุ.
1.2.8 ใช้รถโดยประมาท เกิดอุบัติเหตุชนรถที่จอดหน้าบ้านอื่น 2 ครั้งแล้ว คือ
- ครั้งที่ 1 ชนกันชนหลังรถโตโยต้า ฟอร์จูนเนอร์ ของบ้านเลขที่ 314/9 เมื่อ 2 ปีที่แล้ว.
- ครั้งที่ 2 ชนประตูหน้าขวา (คนขับ) ของรถวอลโว่ ของบ้านเลขที่ 314/13 เมื่อ 15 ธ.ค. 2565.
2. ใช้อาคารผิดสุขอนามัย และกระทบสิ่งแวดล้อม.
2.1 คนงานยืนปัสสาวะใส่ผนังด้านหลังชั้นล่าง อุจาดและส่งกลิ่นเหม็น. ชาวบ้านเดินผ่านเห็นทุกวัน.
2.2 คนงานตั้งวงดื่มแอลกอฮอลล์ตอนเย็นค่ำเกือบทุกวัน ส่งเสียงดัง.